கேள்வி: குழந்தை வாயில் பற்றி நீங்கள் என்ன அறிந்துள்ளீர்கள்?
பதில்: படிமம்:Babygate.jpg குழந்தை வாயில் அல்லது குழந்தைகள் பாதுகாப்பு வாயில் என்பது குழந்தை மற்றும் குழந்தைகள் பாதுகாப்பற்றதாக இருக்கும் வீட்டின் படிக்கட்டு மற்றும் சமையலறை போன்ற பகுதிகளை அணுகுவதைத் தடுக்க வடிவமைக்கப்பட்ட ஒரு பாதுகாப்புத் தடையாகும். குழந்தை வாயில்கள் பொதுவாக உலோகம், நெகிழி மற்றும்/அல்லது மரத்தால் ஆனது. இவை வீட்டுக் கதவு அகலத்திற்கு ஏற்றவாறு விரிவாக்கப்படலாம். இவை உட்புறமாகவோ அல்லது வெளியிலோ பயன்படுத்த வடிவமைக்கப்பட்டிருக்கலாம். மேலும் இவை வன்பொருள் அல்லது அழுத்தம் பொருத்தப்பட்டதாக இருக்கலாம். அழுத்தம் பொருத்தப்பட்ட வாயில்கள் பொதுவாக இருபுறமும் சுவர்களுடன் உராய்வு மூலம் வைக்கப்படுகின்றன. அதே நேரத்தில் வன்பொருள் பொருத்தப்பட்ட வாயில்கள் சுவர் ஸ்டூட்களில் திருகப்பட்டு ஒரு கதவு போல முழுமையாகத் திறந்திருக்கும். வன்பொருள் பொருத்தப்பட்ட வாயில்களை அகலமான மற்றும் ஒழுங்கற்ற வடிவ திறப்புகளுக்கு ஏற்றவாறு அமைத்துக்கொள்ளலாம். அதே போல் சுருக்கி இழுக்கக்கூடிய வாயில்களும் உள்ளன. சிறிய செல்லப்பிராணிகளைக் கட்டுப்படுத்தவும் குழந்தை வாயில்கள் பயன்படுத்தப்படுகின்றன. ஆனால் செல்லப் பிராணி வாயில் குழந்தை வாயில்களுக்கான தரத்தைப் பூர்த்தி செய்யாமல் போகலாம். குழந்தை வாயிலைத் திறக்கவோ அல்லது ஏறவோ இயலும் சூழலில் குழந்தை வாயில்களை அகற்றலாம்.